I mailen fra YouSee står der at nu bliver TDC til YouSee og man bliver forsikret for at dette ikke giver ændringer i Abonnementer. 
Fakta er dog at YouSee ændre dine abonnementer, simpelthen ved, på dine vegne at oprette en ordrebekræftelse på ændringen. 

Dette er ikke lovligt !!!! 

Og kunne måske forklares med en fejl i systemet, hvis det kun var sket en gang - 

MEN

I mit tilfælde er det nu sket to gange, i forbindelse med den familiemobilpakke vi har. Først kom der en ordrebekræftelse på hovednummeret, hvor jeg gik fra 15GB data til 8GB data, efter adskillige timer forbrug i butik, på telefon og via en klage, fik jeg lovning på at de ville sørge for at jeg fik alle mine data tilbage. I en efterfølgende mail, så kunne de meddele at jeg havde 8+5, de sidste to var et kampagne gode, som jeg havde fået da jeg bestilte, det kunne de ikke give mig igen.

1. gang - INGEN ÆNDRINGER FOR DIG - 2GB data i minus er da en ændring.

Nu har YouSee pr brev også oprettet en ordrebekræftelse i min søns navn, dvs. 3 gange ulovligt, min søn er ikke myndig, og kan ikke indgå aftaler, han er ikke ejer af abonnementet, kun bruger, og har dermed ikke lov til at foretage ændringer og sidst men ikke mindst, så har ingen bedt om en ændring, andre end måske YouSee's system.

Har igen brugt en del tid på kundeservicen, og resultatet er blevet at man opdagede at vi faktisk havde ret til dobbelt data fordi vi også har bredbånd hos YouSee, så fint med det, men de 2 GB fra mit hovednummer og de 2GB fra min søns nummer er forsvundet. Nu mangler vi så bare at systemet opdager det 3. nummer i familiepakken, og starter showet forfra. 

2. gang - INGEN ÆNDRINGER FOR DIG - igen 2GB data i minus er stadigvæk en ændring. Vi er nu oppe på i alt 4GB der er forsvundet !!!!

Så jo der sker ændringer i dit abonnement, og det kræver megen ihærdighed og tålmodighed og tid, at få det man har haft, hvilket så ikke helt er lykkedes.

Det "morsomme" i det hele er at der pænt står i "mine" ordrebekræftelser, at der er 14 dages fortrydelsesret, problemet er bare at det ikke kan rulles tilbage, det er vel heller ikke lovligt ??????

Så YouSee, du snyder med fortrydelsesretten, du bedrager ved udsendelse af "falske" ordrebekræftelser, og du begår tyveri ved at stjæle folks fordel de har fra tidligere aftaler som er overtaget, og sidst men ikke mindst, så undlader du at benytte systemets automatik til at give kunderne de ekstrafordele som de har krav på i jeres pakkeløsninger, som f.eks. dobbelt op på data når man også har bredbånd hos jer.

Dette er jo lige til en politianmeldelse og en klage til forbrugerombudsmanden. Men synes jeg vil starte her, så det offentligt kan komme andre til gode, at se hvad der foregår.

At jeg bedømmer med to stjerner, skyldes at kundesupporten rent faktisk forsøger at gøre en forskel, på trods at det bagvedliggende håbløse system, som jeg umiddelbart ikke tror YouSee selv kan gennemskue

I øvrigt kører mit kabel TV og Bredbånd fantastisk, så rigtig synd at min helhedsoplevelse skal ødelægges af en utrolig amatøragtig sammenlægning, samt folk i klageafdelingen som lover mere end de kan holde.

Det virker super inkompetent og monopolistisk.

Og troværdigheden er i bund.

Status er at vi stadigvæk ikke har de lovede ekstra GB i forholdt til vores pakkeløsning med bredbånd.

Og at jeg hos TDC havde afgang til TDC Play på min Windows phone, nu har jeg ikke adgang til tilsvarende, da YouSee ikke understøtter den platform. Igen en - for mig - stor ændring i mit abonnement.